ตลอดทั้งคืนที่ผ่านมา มีฝนตกลงมาอย่างต่อเนื่องในหลายพื้นที่ของ จ.นครศรีธรรมราช ขณะที่ทางจังหวัดอพยพประชาชนในพื้นที่เสี่ยงภัย "พายุปาบึก" 6 อำเภอ ไปอยู่ในที่ปลอดภัยแล้ว
ตลอดทั้งคืนที่ผ่านมา มีฝนตกลงมาอย่างต่อเนื่องในหลายพื้นที่ของ จ.นครศรีธรรมราช ขณะที่ทางจังหวัดอพยพประชาชนในพื้นที่เสี่ยงภัย "พายุปาบึก" 6 อำเภอ ไปอยู่ในที่ปลอดภัยแล้ว        ตลอดทั้งคืนที่ผ่านมาในหลายพื้นที่ของ จ.นครศรีธรรมราช มีฝนตกลงมาอย่างต่อเนื่อง ท่ามกลางการจับตาและเฝ้าระวังของทุกฝ่ายถึงกรณีที่กรมอุตุนิยมวิทยา คาดการณ์ว่า "พายุโซนร้อนปาบึก" ที่เคลื่อนตัวลงสู่อ่าวไทย เมื่อวานนี้ จะเคลื่อนตัวขึ้นฝั่งที่ จ.นครศรีธรรมราช ในช่วงค่ำวันนี้ (4 ม.ค. 62) ขอให้ประชาชนระวังอันตรายจากฝนตกหนักถึงหนักมาก ซึ่งอาจทำให้เกิดน้ำท่วมฉับพลันและน้ำป่าไหลหลากได้        ขณะที่ จ.นครศรีธรรมราช ได้อพยพประชาชนในพื้นที่เสี่ยงของ 6 อำเภอ ประกอบด้วย อ.ปากพนัง อ.สิชล อ.หัวไทร อ.ท่าศาลา อ.ขนอม และ อ.เมืองไปอยู่ในพื้นที่ปลอดภัย โดยชาวบ้าน ต.แหลมตะลุมพุก อ.ปากพนัง จ.นครศรีธรรมราช ซึ่งเป็นพื้นที่หนึ่งที่ต้องเฝ้าระวังเป็นพิเศษ เนื่องจากถูกคาดการณ์ว่า อาจเป็นพื้นที่แรกที่ได้รับผลกระทบจาก "พายุปาบึก" ได้อพยพมายังศูนย์พักพิงผู้ประสบภัย ในศูนย์กีฬาเทศบาลเมือง ปากพนัง แล้ว พร้อมกันนี้ จ.นครศรีธรรมราช ได้สั่งปิดโรงเรียนในพื้นที่เสี่ยงทั้งหมด        ด้านท่าอากาศยานนครศรีธรรมราช ได้ประกาศยกเลิกทุกเที่ยวบินที่เข้า - ออก จากท่าอากาศยานนครศรีธรรมราช ในวันนี้ และให้ผู้โดยสารที่จองตั๋วไว้แล้ว ติดต่อสอบถามได้ที่สายการบินโดยตรง หรือท่าอากาศยานนครศรีธรรมราช หมายเลขโทรศัพท์ 075 - 450541 -5